CELEX: 32016D2310
Language: hu
Date: 2016-10-17 00:00:00
Title: A Tanács (EU) 2016/2310 határozata (2016. október 17.) az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások, többek között a megállapodás elfogadásával kapcsolatban az Európai Unió által képviselendő álláspontról

20.12.2016   
            
            
               HU
            
            
               Az Európai Unió Hivatalos Lapja
            
            
               L 345/50
            
         A TANÁCS (EU) 2016/2310 HATÁROZATA
   (2016. október 17.)
   az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások, többek között a megállapodás elfogadásával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikke (9) bekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének a javaslatára,
   mivel:
   
               (1)
            
            
               1997. november 24-én aláírták az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást (1) (a továbbiakban: a megállapodás), és az 2002. május 1-jén hatályba lépett.
            
         
               (2)
            
            
               A főképviselő és az Európai Bizottság 2015. november 18-i, az európai szomszédságpolitika felülvizsgálatáról szóló közös közleményét a Tanács 2015. december 14-i következtetéseiben kedvezően fogadta, és többek között megerősítette, hogy a Tanács 2016-ban a párbeszéd új szakaszát kívánja elindítani a partnerekkel, aminek keretében adott esetben a kölcsönösen elfogadott prioritásokon és érdekeken alapuló új partnerségi prioritások meghatározására kerülhet sor.
            
         
               (3)
            
            
               Az Uniónak és Jordániának a béke, a jólét és a stabilitás közös térségének megteremtése iránti együttes céljához a különösen a közös felelősségviselés és a differenciálás révén történő együttműködés, valamint Jordánia régióban betöltött kulcsszerepének figyelembevétele szükséges.
            
         
               (4)
            
            
               A legsürgetőbb kihívások kezelése mellett az Unió és Jordánia továbbra is törekednek hosszú távú partnerségük alapvető célkitűzéseinek megvalósítására, az ország és a régió stabilitásának és ellenálló képességének fokozására, valamint a megalapozott, tudásalapú gazdasági növekedés és a társadalmi fejlődés előmozdítására, a jogállamisággal összhangban és a demokratikus kormányzás elveire építve.
            
         
               (5)
            
            
               Ezért a megállapodással létrehozott társulási tanácsban az Unió által képviselendő álláspontnak a csatolt határozattervezeten kell alapulnia,
            
         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások, többek között a megállapodás elfogadásával kapcsolatban az Unió által képviselendő álláspontnak az EU-Jordánia Társulási Tanács e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.
   
      Kelt Luxembourgban, 2016. október 17-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  Euromediterrán megállapodás az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról (HL L 129., 2002.5.15., 3. o.).
   
      TERVEZET
      A 12. EU–JORDÁNIA TÁRSULÁSI TANÁCS 01/2016 HATÁROZATA
      (…)
      az EU–Jordánia partnerségi prioritásokról való megállapodásról
      AZ EU–JORDÁNIA TÁRSULÁSI TANÁCS,
      tekintettel az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodásra,
      mivel:
      
                  (1)
               
               
                  1997. november 24-én aláírták az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást (a továbbiakban: a megállapodás), amely 2002. május 1-jén hatályba lépett.
               
            
                  (2)
               
               
                  A megállapodás 91. cikke felhatalmazza a Társulási Tanácsot arra, hogy megfelelő határozatokat hozzon, valamint megfelelő ajánlásokat tegyen a megállapodás céljainak elérése érdekében.
               
            
                  (3)
               
               
                  A megállapodás 101. cikke értelmében a felek meghozzák azokat az általános vagy konkrét intézkedéseket, amelyek szükségesek ahhoz, hogy teljesíthessék az e megállapodás szerinti kötelezettségeiket, és gondoskodnak arról, hogy az e megállapodásban meghatározott célkitűzések teljesüljenek.
               
            
                  (4)
               
               
                  Az európai szomszédságpolitika felülvizsgálata a partnerekkel való szerepvállalás új szakaszát helyezte kilátásba, amely mindkét fél részéről fokozott felelősségvállalást feltételez.
               
            
                  (5)
               
               
                  Az EU és Jordánia a közöttük fennálló partnerség megszilárdítása mellett döntöttek a 2016–2018 közötti időszakra vonatkozó prioritások elfogadásával, amelyek Jordánia ellenálló képességének és stabilitásának előmozdítására és megerősítésére irányulnak, miközben az elhúzódó szíriai konfliktus hatásainak kezelésére is törekednek.
               
            
                  (6)
               
               
                  A megállapodás részes felei megállapodtak az EU–Jordánia partnerségi prioritások, többek között a megállapodás szövegéről. Ezek a dokumentumok támogatják a megállapodás végrehajtását, és az együttesen azonosított közös érdekű területeken való együttműködésre összpontosulnak,
               
            ELFOGADTA EZT A HATÁROZATOT:
      1. cikk
      A Társulási Tanács javasolja, hogy a felek hajtsák végre az EU–Jordánia partnerségi prioritásokat, többek között a megállapodást is, amelyek e határozat mellékletében szerepelnek.
      2. cikk
      A Társulási Tanács úgy határoz, hogy a 2012 októberében hatályba lépett EU–Jordánia cselekvési tervet az EU–Jordánia partnerségi prioritások – többek között a megállapodás –váltják fel.
      3. cikk
      Ez a határozat az elfogadásának napján lép hatályba.
      
         Kelt …,
         
            
               az EU–Jordánia Társulási Tanács részéről
            
            
               az elnök